《送崔闲归庐山四首 其一》
宋代·程俱

白露下脩竹，当窗作秋声。冷然拂商弦，客子中夜惊。

振衣一长啸，下濑如飞星。昔者去草堂，新松荫轩荣。

别来今十年，霜华着青青。想见溜雨姿，森苍舞蛟鲸。

归与当及健，羁栖亦何营。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。